Babelscape/SREDFM huggingface dataset:
Gateway Geyser

thumb|right|alt=Malcolm Martin Memorial Park, home of the Gateway Geyser|Technical drawing transposed over Gateway Geyser nozzle photo. 
Το Gateway Geyser είναι ένα σιντριβάνι που βρίσκεται στην όχθη του Ποταμού Μισσισσιππή στο Malcolm W. Martin Memorial Park στο Ιστ Σαιντ Λούις, Ιλινόι, απευθείας μπροστά από την Gateway Arch στο Σαιντ Λούις, Μιζούρι. Το σιντριβάνι είναι το δεύτερο ψηλότερο του κόσμου, υψώνοντας νερό σε ύψος περίπου 630 ft (192 m). Είναι δεύτερο μετά το Συντριβάνι του Βασιλιά Φαχντ στην Σαουδική Αραβία, το οποίο φθάνει τα 260 m. Το Gateway Geyser είναι αντίστοιχο της αντίστοιχου ύψους αψίδας (Arch) στην όχθη του Μιζούρι. Τέσσερα ελάσσονα σιντριβάνια αντιπροσωπεύουν τους τέσσερις ποταμούς οι οποίοι συγκλίνουν στο Σαιντ Λουίς και το Ιστ Σαιντ Λούις.
Ένωση Νέων Ύψωνα

Η Ένωση Νέων Ύψωνα ήταν κυπριακή ποδοσφαιρική ομάδα από τον Ύψωνα της επαρχίας Λεμεσού, η οποία συμμετείχε για δύο περιόδους στη Δ΄ κατηγορία ποδοσφαίρου ανδρών Κύπρου. Χρώματα της ομάδας ήταν το κίτρινο και το μαύρο.
Σάντρο Βίζερ

Ο Σάντρο Βίζερ (γεννημένος στις 3 Φεβρουαρίου 1993 στη Βαντούζ) είναι ποδοσφαιριστής από το Λίχτενσταϊν, ο οποίος έχει αγωνιστεί στη γερμανική Μπούντεσλιγκα, την Αυστρία και την Ελβετία.
Δ΄ κατηγορία ποδοσφαίρου ανδρών Κύπρου 2012-13

Η Δ΄ κατηγορία ποδοσφαίρου ανδρών Κύπρου 2012-13 ήταν η 28η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε η ΜΕΑΠ Πέρα Χωρίου-Νήσου για 2η φορά στην ιστορία της.
Σεγιάντ Σαλίχοβιτς

Ο Σεγιάντ Σαλίχοβιτς (γεννημένος στις 8 Οκτωβρίου 1984 στο Ζβόρνικ) είναι ένας Βόσνιος ποδοσφαιριστής που αγωνίζεται με την 1899 Χόφενχαϊμ κυρίως ως αριστρερός μέσος αλλά μπορεί επίσης να αγωνιστεί ως αριστερό χαφ, κεντρικός μέσος και σε ειδικές περιπτώσεις ως αριστερό μπακ. Είναι επίσης μέλος της Εθνικής Βοσνίας. 
Διαθέτει δυνατό σουτ με το αριστερό του πόδι και είναι ένας ειδικός στις εκτελέσεις φάουλ.
Συνθήκη του Τιλσίτ

Με την ονομασία Συνθήκη του Τιλσίτ, ή ορθότερα στον πληθυντικό, Συνθήκες του Τιλσίτ φέρονται οι δύο ιστορικές διμερείς συνθήκες ειρήνης που συνομολογήθηκαν, μετά τη σύναψη ανακωχής (22 Ιουνίου του 1807), μεταξύ Ρωσίας και Γαλλίας, που αποδέχθηκε και η Πρωσία, στην παρόχθια πόλη Τιλσίτ (Σοβιέτσκ), της Πρωσίας, παρά τον ποταμό Νέμαν, τον Ιούλιο του 1807, με χρονική διαφορά μεταξύ τους δύο ημέρες.
Οι συνθήκες αυτές, ως άμεση εξέλιξη μετά τη νικηφόρα για τους Γάλλους μάχη του Φρίντλαντ, κατά την πρωσική εκστρατεία των ναπολεόντειων πολέμων, με την οποία και επήλθε η διάλυση του λεγόμενου Δ΄ Συνασπισμού των ενάντιων χωρών, χαρακτηρίστηκαν από τους ιστορικούς ως το αποκορύφωμα της δόξας του Μεγάλου Ναπολέοντα.
Τζακ Σουάγκερ

Ο Τζέικομπ Χάγκερ (γεν 24 Μαρτίου 1982) είναι Αμερικανός επαγγελματίας παλαιστής, περισσότερο γνωστός με το ψευδώνυμο που εμφανίζεται στα ρινγκ, Τζακ Σουάγκερ. Αυτή την περίοδο έχει συμβόλαιο με την εταιρεία WWE και ανήκει τυπικά στο εβδομαδιαίο σόου της, το Raw.
Σατωμπριάν

Το Σατωμπριάν (Châteaubriant ) είναι κοινότητα της Δυτικής Γαλλίας, η οποία βρίσκεται στον νομό της Λουάρ-Ατλαντίκ (Περιοχή των Χωρών του Λίγηρα). Ως υπονομαρχία, αποτελεί πρωτεύουσα του Διαμερίσματος του Σατωμπριάν, και έδρα της Κοινότητας των Κοινοτήτων του Καστελμπριανταί.

Αποτελεί τμήμα της ιστορικής Βρετάνης και της Χώρας της Λα Με.

Περικυκλωμένο από έντονο φυσικό περιβάλλον, αναπτύχθηκε περιμετρικά του κάστρου του, το οποίο υπήρξε θέατρο συγκρούσεων σχετικών με την διαμάχη μεταξύ Βρετάνης και Γαλλίας. Η οικονομία του βασίστηκε για καιρό στην αγροτική καλλιέργεια και την κτηνοτροφία, με τον εμπορικό του ρόλο να συμβολίζεται από την, σχεδόν, χιλιετή εμποροπανήγυρη του Μπερέ. Η μεταλλουργική βιομηχανία η οποία αναπτύχθηκε στη διάρκεια του 19ου αιώνα, ακολουθήθηκε στα τέλη του επόμενου αιώνα από την πλαστουργία.

Οι κάτοικοί του ονομάζονται "Καστελμπριανταίζ" και "Καστελμπριανταί".
Κόκκινο Σύννεφο

Το Κόκκινο Σύννεφο (αγγλικά: "Red Cloud", λακότα: "Maȟpíya Lúta", 1822 – 10 Δεκεμβρίου 1909) ήταν πολέμαρχος και φύλαρχος των Ογκλαλά Λακότα, φυλής των Σιού, ιθαγενών της Βόρειας Αμερικής. Ήταν από τους πιο ικανούς ιθαγενείς ηγέτες αντιπάλους του στρατού των Η.Π.Α., ενώ ηγήθηκε εκστρατείας το 1866–1868, για τον έλεγχο του βορειοανατολικού Ουαϊόμινγκ και της νότιας Μοντάνα. 

Μετά την υπογραφή συνθήκης ειρήνης το 1868, αγωνίσθηκε με ειρηνικά μέσα για τη βελτίωση των συνθηκών ζωής της φυλής του, ενώ κατά το 1876-77 δεν συμμετείχε με τους υπόλοιπους φυλάρχους των Λακότα, όπως τον Καθιστό Ταύρο και Τρελό Άλογο, στον πόλεμο κατά του στρατού των Η.Π.Α..
Μεσιέ 71

Το Μεσιέ 71 (γνωστό και ως "M71" και "NGC 6838") είναι ένα μικρό σφαιρωτό σμήνος που βρίσκεται σε απόσταση 13.000 ετών φωτός στον αστερισμό Βέλος. Εξαιτίας του μεγέθους του θεωρούταν για αρκετό καιρό ότι ήταν ανοικτό σμήνος. Είναι ένα από το πρώτα σφαιρωτά σμήνη που ανακαλύφθηκαν.
Νέα Δήμματα

Τα Νέα Δήμματα είναι κοινότητα της επαρχίας Πάφου στην Κύπρο.
Μεσιέ 72

Το Μεσιέ 72 (γνωστό και ως "M72" και "NGC 6981") είναι ένα σφαιρωτό σμήνος σε απόσταση περίπου 55.000 ετών φωτός στον αστερισμό Υδροχόος. Είναι ένα από τα αχνότερα και φαινομενικά μικρά σφαιρωτά σμήνη στον κατάλογο του Μεσιέ. Σε μικρή απόσταση βρίσκεται ο μικρός αστερισμός Μεσιέ 73.

Ανακαλύφθηκε από τον Πιέρ Μεσαίν τις 29 Αυγούστου 1780 και ο Σαρλ Μεσιέ το πρόσθεσε στον κατάλογό του αργότερα τον ίδιο χρόνο.

Είναι ένα από τα πιο απομακρυσμένα σφαιρωτά σμήνη και βρίσκεται πέρα από το γαλαξιακό κέντρο, σε μία απόσταση από το ηλιακό σύστημα 55.000 ετών φωτός. Έχει διάμετρο 106 έτη φωτός και είναι πολύ χαλαρό (τάξη συγκέντρωσης ΙΧ). Μονο το Μεσιέ 71 (Χ-ΧΙ) και το Μεσιέ 56 (ΧΙ) είναι πιο χαλαρά από τα σφαιρωτά σμήνη του καταλόγου Μεσιέ. Περιέχει 42 μεταβλητούς αστέρες, εκ των οποίων οι περισσότεροι είναι τύπου RR Λύρας. Τα λαμπρότερα άστρα του σμήνους έχουν φαινόμενο μέγεθος +14,2.
Μόντε Ρόζα

thumb|250px|Η δυτική πλαγιά του Μόντε Ρόζα
Το Μόντε Ρόζα (ιταλικά: "Monte Rosa") είναι ψηλό βουνό των Άλπεων στα σύνορα Ιταλίας και Ελβετίας. Είναι το δεύτερο ψηλότερο βουνό των Άλπεων και τις δυτικής Ευρώπης. Η κύρια κορυφή του είναι γνωστή ως Ντιφουρσπίτζε (Dufourspitze) και έχει ύψος 4.634 μέτρα. Στην δυτική πλαγιά του βουνού βρίσκεται ο παγετώνας Γκόρνερ, που κατεβαίνει ομαλά τη πλαγία προς το Ζερμάτ. Στα ανατολικά, το βουνό παρουσιάζει ένα μέτωπο ύψους 2.400 μέτρων πάνω από το χωριό Macugnaga. Η πρώτη επιτυχημένη ανάβαση του Μόντε Ρόσα έγινε το 1855 από τη μεριά του Ζερμάτ από μια ομάδα 3 οδηγών και 8 ορειβατών. Το Μόντε Ρόζα αποτελεί ένα ορεινό όγκο που πέρα από τη Ντιφουρσπίζε, έχει τις κορυφές Nordend (4609 μέτρα), Zumsteinspitze (4563 μέτρα) και Signalkuppe (4554 μέτρα). Στη περιοχή γύρω από το Μόντε Ρόζα βρίσκονται και άλλες ψηλές κορυφές, όπως το Μάττερχορν, το Βάισχορν και το Ντομ.


Κατηγορία:Άλπεις
Κατηγορία:Βουνά της Ιταλίας
Κυριακός Μυλωνάς

Ο Κυριακός Μυλωνάς (1836 - 1914), ήταν Έλληνας αρχαιολόγος του 19ου και 20ού αιώνα.
Βασίλειος Οικονομίδης

Ο Βασίλειος Οικονομίδης (1814-1894) ήταν επιφανέστατος Έλληνας νομοδιδάσκαλος του 19ου αιώνα.
Τίτος Μυλωνόπουλος

Ο Τίτος Μυλωνόπουλος (πραγματικό όνομα Τρύφων Μυλωνόπουλος, Θεσσαλονίκη, 27 Ιουλίου 1949, Αθήνα, 23 Ιουλίου 2010) ήταν Έλληνας εκδότης.
Ανδρέας Ξυγγόπουλος

Ο Ανδρέας Ξυγγόπουλος (Αθήνα, 1891 - 24 Απριλίου 1979), ήταν Έλληνας αρχαιολόγος και καθηγητής πανεπιστημίου του 20ού αιώνα.
Σοφοκλής Οικονόμος

Ο Σοφοκλής Οικονόμος («ὁ Σοφοκλῆς Κωνσταντίνου ὁ ἐξ Οἰκονόμων») (1808 - 1877) ήταν Έλληνας ιατρός, φιλόσοφος και θεολόγος του 19ου αιώνα.
Ιωάννης Παπαστράτος

Ο Ιωάννης Παπαστράτος (1880 - 27 Ιουλίου 1958) ήταν Έλληνας ευεργέτης του 19ου αιώνα.
Ιωάννης Πανταζίδης

Ο Ιωάννης Πανταζίδης (Κρούσοβο, 1827 - Αθήνα, 1900) ήταν Έλληνας καθηγητής πανεπιστημίου του 19ου αιώνα.
Αθανάσιος Πετσάλης

Ο Αθανάσιος Πετσάλης (Πάργα, 1802 - ; , 1871) ήταν Έλληνας δικηγόρος και πολιτικός του 19ου αιώνα, νομάρχης και δυο φορές υπουργός.
Citroën M35

Το Citroën M35 ήταν ένα αυτοκίνητο πόλης, τύπου 2-πορτο coupé, που παρήχθη από τη γαλλική αυτοκινητοβιομηχανία Citroën, μεταξύ του 1969 και του 1971, σε μόλις 267 αντίτυπα. Βασίστηκε στο Citroën Ami 8, που είχε εισαχθεί τον Μάρτιο του 1969 και είχε διατεθεί αποκλειστικά σε 4-πορτο fastback αμάξωμα.
Υπουργείο Περιβάλλοντος, Χωροταξίας και Δημοσίων Έργων

Το Υπουργείο Περιβάλλοντος, Χωροταξίας και Δημοσίων Έργων (Υ.ΠΕ.ΧΩ.ΔΕ.) ήταν Υπουργείο των ελληνικών κυβερνήσεων της περιόδου 1985 - 2009, το οποίο αντικατέστησε το Υπουργείο Χωροταξίας, Οικισμού και Περιβάλλοντος (1980 - 1985).

Τον Οκτώβριο του 2009 δημιουργήθηκε χωριστό Υπουργείο Περιβάλλοντος, Ενέργειας και Κλιματικής Αλλαγής, ενώ οι λοιπές αρμοδιότητες του ΥΠΕΧΩΔΕ συγχωνεύτηκαν με αυτές του Υπουργείου Μεταφορών και Επικοινωνιών για να δημιουργήσουν το Υπουργείο Υποδομών, Μεταφορών και Δικτύων.
Κωνσταντίνος Πολυγένης

Ο Κωνσταντίνος Πολυγένης (1862 - 1935), ήταν Έλληνας νομικός και καθηγητής πανεπιστημίου του 19ου αιώνα.
Γεώργιος Πρινάρης

Ο Γεώργιος Πρινάρης (1808-1883) ήταν Έλληνας καθηγητής πανεπιστημίου του 19ου αιώνα.
Αχιλλεύς Ποστολάκας

Ο Αχιλλεύς Ποστολάκας (Βιέννη, 18 Σεπτεμβρίου 1821 - 6 Αυγούστου 1897, Αθήνα), ήταν Έλληνας νομισματικός και αρχαιολόγος του 19ου αιώνα.
Βαλέριος Στάης

Ο Βαλέριος Στάης (Κύθηρα, 1857 - 1923) ήταν Έλληνας αρχαιολόγος του 19ου αιώνα.
Κίρσεχιρ

Το Κίρσεχιρ (τουρκ.Kırşehir) είναι πόλη στην Τουρκία. Είναι η πρωτεύουσα της επαρχίας του Κίρσεχιρ. Σύμφωνα με την απογραφή του 2000, ο πληθυσμός του δήμου είναι 121.947 από τους οποίους 105.826 μένουν στην πόλη του Κιρσεχίρ. Η παλαιότερη ονομασία του ήταν "Μωκισσός".
Δημήτριος Φίλιος

Ο Δημήτριος Φίλιος (1844 - 1907) ήταν Έλληνας αρχαιολόγος του 19ου αιώνα.
Αλέξανδρος Φιλαδελφεύς

Ο Αλέξανδρος Φιλαδελφεύς (Αθήνα, 1867 - 1955), ήταν Έλληνας αρχαιολόγος του 19ου και του 20ού αιώνα. Διετέλεσε διευθυντής του Αρχαιολογικού Μουσείου Ολυμπίας, διευθυντής της Ακρόπολης των Αθηνών, διευθυντής του Επιγραφικού Μουσείου και διευθυντής του Εθνικού Αρχαιολογικού Μουσείου της Αθήνας.
Κωνσταντίνος Φρεαρίτης

Ο Κωνσταντίνος Φρεαρίτης (1819-1902) ήταν Έλληνας καθηγητής πανεπιστημίου του 19ου αιώνα.
Λάζαρος Σώχος

Ο Λάζαρος Σώχος (1857 ή 1862 – 1911) ήταν διακεκριμένος Έλληνας γλύπτης του 19ου αιώνα.
Μεξικάνικη κουζίνα

Ο όρος Μεξικάνικη Κουζίνα χρησιμοποιείται για τα είδη φαγητών που προέρχονται από το Μεξικό. Η Μεξικάνικη κουζίνα είναι γνωστή για τις ποικίλες γεύσεις της, το πολύχρωμο στολισμό των πιάτων της και τη ποικιλία των συστατικών και των καρυκευμάτων, πολλά από τα οποία είναι βασικά προϊόντα της χώρας.

Ξεκίνησε περίπου 9.000 χρόνια πριν, όταν οι γεωργικές κοινωνίες, όπως οι Μάγια άρχισαν να καλλιεργούν συστηματικά το καλαμπόκι δημιουργώντας συγκεκριμένους τρόπους προετοιμασίας του όπως η "nixtamalization", μια διαδικασία για τη προετοιμασία του καλαμποκιού ή άλλου καρπού, κατά την οποία το καλαμπόκι μουλιάζει και βράζει σε ένα αλκαλικό διάλυμα, συνήθως νερό με λάιμ. Διάφορες Μεσοαμερικανικές ομάδες,όπως οι Ολμέκοι, οι Τολτέκοι, οι Ζαποτέκοι, έφεραν τις δικές τους μεθόδους προετοιμασίας φαγητού.

Η εγκαθίδρυση της Αυτοκρατορίας των Αζτέκων δημιούργησε μια πολυεθνική κοινωνία, όπου πολλά στοιχεία συγχωνεύτηκαν. Τα υλικά είναι ντόπια, όπως καλαμπόκι, φασόλια, γλυκοκολοκύθια, αμάρανθος, σπόροι τσία, αβοκάντο, ντομάτες, κακάο, βανίλια, αγαύη, γαλοπούλα, σπιρουλίνα, γλυκοπατάτες, κάκτος και πιπεριές τσίλι.

Μετά την Ισπανική κατάκτηση της Αυτοκρατορίας των Αζτέκων το 16ο αιώνα και η επακόλουθη κατάκτηση της επικράτειας των Μάγια, οι Ευρωπαίοι εισήγαγαν καινούργια τρόφιμα, μεταξύ των οποίων ήταν κρέατα από οικόσιτα ζώα όπως μοσχάρι, χοιρινό, κοτόπουλο, κατσίκα και πρόβατο, γαλακτοκομικά προϊόντα και ρύζι. Αν και οι Ισπανοί προσπάθησαν να επιβάλλουν τις δικές τους διατροφικές συνήθειες, αυτό δε στάθηκε δυνατό.

Ασιατικές και Αφρικανικές επιρροές υπάρχουν επίσης στην εγχώρια κουζίνα αυτή την εποχή ως αποτέλεσμα της Αφρικανικής δουλέιας στη Νέα Ισπανία και τα καράβια που ένωναν τη Μανίλα και το Ακαπούλκο.

Με το πέρασμα των αιώνων, αυτό συνέβαλλε σε τοπικές κουζίνες, βασιζόμενες σε τοπικές συνθήκες όπως αυτή στην Οασάκα, στην Βερακρούζ, και την Γιουκατάν. Η Μεξικανική κουλτούρα είναι σημαντικό μέρος του Μεξικανικού πολιτισμού. Αυτός είναι ένας από τους λόγους, που το 2010 η UNESCO συμπεριέλαβε την Μεξικανική κουζίνα στη λίστα με την Άυλη πολιτισμική κληρονομιά.
Σπυρίδων Γαλανός

Ο Σπυρίδων Γαλανός ήταν Έλληνας καθηγητής πανεπιστημίου του 19ου αιώνα.
Θεόδωρος Σκούφος

Ο Θεόδωρος Σκούφος (1864-1938) ήταν Έλληνας πολιτικός και καθηγητής πανεπιστημίου.
Δημήτριος Χόνδρος

Ο Δημήτριος Χόνδρος (Σέρρες, 1882 - Αθήνα, 29 Ιουλίου 1962) ήταν Έλληνας φυσικός και καθηγητής πανεπιστημίου.
Γεώργιος Ματθαιόπουλος

Ο Γεώργιος Ματθαιόπουλος (1873-1958) ήταν Έλληνας καθηγητής του πανεπιστημίου του 19ου αιώνα. Θεωρείται ο «πατέρας» του χημικού επαγγέλματος στην Ελλάδα.
Δημήτριος Τσακαλώτος

Ο Δημήτριος Τσακαλώτος (1883-1919), γιος του Ευστρατίου, ήταν Έλληνας χημικός και καθηγητής πανεπιστημίου του 19ου αιώνα.

Γεννήθηκε το 1883 στην Αθήνα, με καταγωγή από την Πρέβεζα. Σπούδασε στο Εθνικό Πανεπιστήμιο της Αθήνας και αναγορεύτηκε διδάκτωρ των Φυσικών επιστημών. Συνέχισε τις σπουδές του παρακολουθώντας μαθήματα Χημείας στην Λειψία, τη Χαϊδελβέργη, την Γενεύη και το Λονδίνο.

Επέστρεψε και διορίστηκε το 1908 υφηγητής στο Πανεπιστήμιο Αθηνών και επιμελητής του εργαστηρίου της Ανόργανης Χημείας. Ακολούθως έγινε καθηγητής της Χημικής Τεχνολογίας και της Φυσικής Χημείας στο Πολυτεχνείο.

Υπήρξε ιδρυτής και διευθυντής του εργαστηρίου αιθέριων ελαίων στο Υπουργείο Γεωργίας. Συνέγραψε αρκετές επιστημονικές εργασίες σχετικά με την χημεία.

Απεβίωσε στη Ζυρίχη της Ελβετίας στις 6 Ιουλίου 1919. Ήταν εγγονός του εκπαιδευτικού Αθανάσιου Σακελλάριου.
Κλάιβ Στέιπλς Λιούις

Ο Κλάιβ Στέιπλς Λιούις (αγγλ.: "Clive Staples Lewis", 29 Νοεμβρίου 1898 - 22 Νοεμβρίου 1963), που συνήθως αναφέρεται ως C. S. Lewis, ήταν Ιρλανδός, μυθιστοριογράφος, ακαδημαϊκός, μεσαιωνοδίφης, κριτικός, δοκιμιογράφος, λαϊκός θεολόγος, ενώ θεωρείται και ως ένας από τους Χριστιανούς απολογητές με τη μεγαλύτερη επιρροή στην εποχή μας. Είναι επίσης γνωστός για τη μυθοπλασία του, έχοντας γράψει βιβλία όπως "Τα Χρονικά της Νάρνια".

Ο Λιούις ήταν στενός φίλος του Τόλκιν, ενώ και οι δύο συγγραφείς ήταν ηγετικές φυσιογνωμίες στο Πανεπιστήμιο της Οξφόρδης. Σύμφωνα με τα απομνημονεύματά του "Έκπληκτος από Χαρά", ο Λιούις είχε βαφτιστεί στην Εκκλησία της Ιρλανδίας κατά τη γέννησή του, όμως απομακρύνθηκε από την πίστη κατά τη διάρκεια της εφηβείας του. Υπό την επιρροή του Τόλκιν και άλλων φίλων του, στην ηλικία των 32 ετών, ο Λιούις επέστρεψε στον Χριστιανισμό για να γίνει μια σημαντική φωνή μέσα στην Εκκλησία της Αγγλίας. Η μεταστροφή του είχε πολύ σημαντική επίδραση στην εργασία του, και οι ραδιοφωνικές εκπομπές του, με θέμα τον Χριστιανισμό, κατά τη διάρκεια του Δεύτερου Παγκοσμίου Πολέμου, του έδωσαν μεγάλη αναγνώριση. 

Το 1956 νυμφεύθηκε την Αμερικανίδα συγγραφέα Τζόι Γκρέσαμ, 17 χρόνια νεότερή του, η οποία απεβίωσε τέσσερα χρόνια αργότερα από καρκίνο, στην ηλικία των 45 ετών.

Ο Λιούις πέθανε τρία χρόνια μετά τη σύζυγό του, από νεφρική ανεπάρκεια. Ο θάνατός του, ήρθε μια εβδομάδα πριν από συμπλήρωση του 65ου έτους της ηλικίας του. Η κάλυψη του θανάτου του από τα μέσα ενημέρωσης ήταν ελάχιστη, καθώς πέθανε την ίδια μέρα που δολοφονήθηκε ο πρόεδρος των Ηνωμένων Πολιτειών Τζον Φ. Κένεντι.

Τα έργα του Λιούις έχουν μεταφραστεί σε περισσότερες από 30 γλώσσες και έχουν πουλήσει εκατομμύρια αντίτυπα. Τα βιβλία που απαρτίζουν τη σειρά "Τα Χρονικά της Νάρνια" είναι τα πιο δημοφιλή, και έχουν μεταφερθεί στο θέατρο, στην τηλεόραση, στο ραδιόφωνο και στον κινηματογράφο. Επίσης το 2000, το βιβλίο του "Χριστιανισμός Απλώς" ("Mere Christianity"), ψηφίστηκε ως το καλύτερο βιβλίο του 20ου αιώνα, από το Ευαγγελικό περιοδικό "Christianity Today".

Η μνήμη του τιμάται από την Επισκοπελιανή εκκλησία στις 22 Νοεμβρίου.
Θεόδωρος Βαρόπουλος

Ο Θεόδωρος Βαρόπουλος (1884-1957) ήταν Έλληνας καθηγητής του Πανεπιστημίου του 19ου αιώνα.
Παναγιώτης Κυριακός

Ο Παναγιώτης Κυριακός (1835-1900) ήταν Έλληνας καθηγητής πανεπιστημίου και ιατρός.
Αναστάσιος Γεωργιάδης Λευκίας

Ο Αναστάσιος Γεωργιάδης Λευκίας (1773-1853) ήταν Έλληνας ευεργέτης, καθηγητής πανεπιστημίου και ιατρός. Παρά την ιδιότητα του ως ιατρού ενσάρκωσε το ιδανικό πρότυπο του "Homo Universalis".
Νικόλαος Καλλικούνης

Ο Νικόλαος Καλλικούνης (1862-1922) ήταν Έλληνας καθηγητής πανεπιστημίου και ιατρός.
Κοινό των Χαλκιδέων

Το Κοινό των Χαλκιδέων (ή Ολύνθιοι ή Χαλκιδείς επί Θράκης ήταν μία ομοσπονδιακή ένωση των Ευβοϊκών αποικιών της Χαλκιδικής. Η συγκρότηση του κοινού πραγματοποιήθηκε το 430 π.Χ. και καταλύθηκε από τον Φίλιππο Β΄ το 348 π.Χ. μετά την κατάληψη της Ολύνθου από τους Μακεδόνες.
Γεώργιος Καραμήτσας

Ο Γεώργιος Καραμήτσας (1834-1904) ήταν Έλληνας καθηγητής πανεπιστημίου και ιατρός.
Ιωάννης Ζωχιός

Ο Ιωάννης Ζωχιός (1840-1912) ήταν Έλληνας καθηγητής πανεπιστημίου και ιατρός.
Βλαδίμηρος Μπένσης

Ο Βλαδίμηρος Μπένσης (1877-1950) ήταν Έλληνας Καθηγητής Πανεπιστημίου και ιατρός.
Νικόλαος Μακκάς

Ο Νικόλαος Μακκάς (1847 - 1935) ήταν Έλληνας ιατρός και καθηγητής πανεπιστημίου.
Βολφ Μαν

Ο Βολφ Μαν (γερμανικά "Wolf Maahn"), (1955 - ) είναι Γερμανός μουσικός, τραγουδιστής, ηθοποιός και παραγωγός.
Χανς Άλμπερς

Ο Χανς Άλμπερς ("Hans Philipp August Albers", 22 Σεπτεμβρίου 1891 - 24 Ιουλίου 1960) ήταν θρυλικός ηθοποιός και ερμηνευτής της γερμανικής σκηνής.
Κυβερνείο του Μπεν Αρούς

thumb|200px|Το Κυβερνείο του Μπεν Αρούς (Τυνησίας)

Το Κυβερνείο του Μπεν Αρούς είναι ένα από τους 24 κυβερνεία της Τυνησίας. Βρίσκεται στο βόρειο παραθαλάσσιο τμήμα της χώρας και πρωτεύουσα είναι η ομώνυμη πόλη Μπεν Αρούς. Έχει συνολική έκταση 761 τ.χλμ., (22ο σε έκταση), και πληθυσμό 542.700 (2006). Δημιουργήθηκε το 1983.
Μίκο Χίρβονεν

Ο Μίκο Χίρβονεν (Αγγλ.Mikko Hirvonen) είναι επαγγελματίας οδηγός Ράλλυ από το 2002. Γεννήθηκε στις 31 Ιουλίου του 1980 στην Φινλανδία. Από το 2006 θεωρείται οδηγός της Φόρντ. Συνοδηγός του σε όλη την διάρκεια της καριέρας του είναι ο 39χρονος Γιάρμο Λέχτινεν.
Πέτρος Ιωαννίδης

Ο Πέτρος Ιωαννίδης ήταν Μακεδονομάχος, οπλαρχηγός από την Καβάλα.
Λομβαρδική γλώσσα

Η Λομβαρδική γλώσσα είναι μέλος της Γαλατικο-Ιταλικής ομάδας των Ρωμανικών γλωσσών. Ομιλείται στη Βόρεια Ιταλία (στο μεγαλύτερο μέρος της Λομβαρδίας και σε μερικές γειτονικές περιοχές, κυρίως στην ανατολική πλευρά του Πεδεμοντίου) και στη νότια Ελβετία).

Οι δυο κύριες διάλεκτοι (Δυτική Λομβαρδική και Ανατολική Λομβαρδική) διαφέρουν κυρίως στη φωνολογία και έχει υποστηριχθεί ότι οι δύο μπορεί να αποτελούν ξεχωριστές γλώσσες .
Δημήτριος Χατζούλας

Ο Δημήτριος Χατζούλας ήταν Μακεδονομάχος, οπλαρχηγός από την Μεσορόπη Καβάλας.
Ηρώ Κωνσταντοπούλου

Η Ηρώ Κωνσταντοπούλου, η οποία γεννήθηκε στις 16 Ιουλίου 1927 και εκτελέστηκε στις 5 Σεπτεμβρίου 1944 σε ηλικία 17 χρονών, ήταν αγωνίστρια της εθνικής αντίστασης.
Κωνσταντίνος Ντόγρας

Ο Κωνσταντίνος Ντόγρας ήταν Μακεδονομάχος, οπλαρχηγός από το Βογατσικό Καστοριάς.
Όλαφ Σκότκονουνγκ

Ο Όλαφ Σκότκονουνγκ (Αγγλ.: "Olaf Scotking", Αρχ. Ισλανδικά: "Óláfr sœnski", Αρχ. Σουηδικά: "Olawær skotkonongær" 980 - 1022) βασιλιάς της Σουηδίας (995 - 1022) ήταν γιος και διάδοχος του Ερρίκου του Νικηφόρου και της Σίγκριντ της Υψηλής.
Plus Ultra

Η έκφραση Plus Ultra (λατινικά για το «παρά πέρα», στα ισπανικά «más allá») αποτελεί το εθνικό ρητό της Ισπανίας. Υιοθετήθηκε από το προσωπικό ρητό του Καρόλου Α' της Ισπανίας.
Τζέσι Φλάουερ

Η Τζέσι Φλάουερ (αγγ. Jessie Flower) γεννήθηκε στις 18 Αυγούστου 1994, στην Ιντιάνα, και είναι Αμερικανίδα ηθοποιός.
Άαρον Έχασζ

Ο Άαρον Έχασζ (αγγ. Aaron Ehasz) είναι Αμερικανός σκηνοθέτης. Έγραψε τα σενάρια για τις ταινίες Avatar: The Last Airbender, Mission Hill, Futurama, για τις τηλεοπτικές σειρές Ed και Sit Down, Shut Up.
Ολυμπιακό Χωριό

Το Ολυμπιακό Χωριό 2004 είναι οι εγκαταστάσεις στέγασης που κατασκευάστηκαν στην Ανατολική Αττική, στην περιοχή Αχαρνές για να στεγάσουν τους 17.000 αθλητές των Ολυμπιακών και Παραολυμπιακών Αγώνων του 2004.

Πρόκειται για 2.292 πρότυπες κατοικίες που κατασκευάστηκαν από τον Οργανισμό Εργατικής Κατοικίας (ΟΕΚ) και την (συσταθείσα για αυτό το σκοπό) θυγατρική του ΟΕΚ "Ολυμπιακό Χωριό Α.Ε.". Μετά το πέρας των αγώνων ο Οργανισμός Εργατικής Κατοικίας έκανε τις απαραίτητες μετατροπές στα διαμερίσματα, ώστε να παραδοθούν σε 2.292 οικογένειες της Αττικής. Οι οικογένειες αυτές επιλέχθηκαν με κλήρωση που πραγματοποιήθηκε στο διάστημα 7-10 Οκτωβρίου 2004 μεταξύ των 17.500 δικαιούχων του Ο.Ε.Κ. που έκαναν σχετική αίτηση.

Η "Ολυμπιακό Χωριό Α.Ε." καταργήθηκε τον Απρίλιο του 2004..
Παναγία των Χαλκέων

Η εκκλησία Παναγία των Χαλκέων είναι βυζαντινή εκκλησία, χτισμένη τον 11ο αιώνα, και βρίσκεται στο κέντρο της Θεσσαλονίκης.
Μουδέχαρ

Μουδέχαρ ονομάζονταν οι μουσουλμάνοι της Ανδαλουσίας που παρέμειναν στα ισπανικά εδάφη, χωρίς όμως να ασπασθούν τον χριστιανισμό, αλλά και η τεχνοτροπία στην αρχιτεκτονική και τη διακόσμηση στην Αραγωνία και την Καστίλλη μεταξύ 12ου και 16ου αιώνα που, αν και έντονα επηρεασμένη από τη μουσουλμανική παράδοση, είχε και στοιχεία από τη χριστιανική κουλτούρα, όπως απεικονίσεις ζώων και το γοτθικό στυλ. Σημαντικό παράδειγμα αυτής της συμβίωσης των παραδόσεων είναι το Αλκάθαρ της Σεβίλλης.

Κατηγορία:Ισλαμική αρχιτεκτονική
Κατηγορία:Ανδαλουσία
Γεώργιος Λουδοβίκος φον Μάουρερ

Ο Γκέοργκ Λούντβιχ φον Μάουρερ ή Γεώργιος Λουδοβίκος φον Μάουρερ (γερμ. "Georg Ludwig von Maurer", 1790-1872) ήταν επιφανής Βαυαρός νομομαθής, καθηγητής του Πανεπιστημίου του Μονάχου, μέλος της Βασιλικής Ακαδημίας, ισόβιος σύμβουλος του κράτους της Βαυαρίας και μέλος της τριμελούς Αντιβασιλείας του Όθωνα στο νεοσύστατο Βασίλειο της Ελλάδος.
Γκρεγκ Μπάλντουιν

Ο Γκρεγκ Μπάλντουιν (αγγ. Greg Baldwin) γεννήθηκε στις 13 Σεπτεμβρίου 1960, στο Γκραντς του Νέου Μεξικού και είναι Αμερικάνος ηθοποιός. Μεγάλωσε στο Σπρινγκ του Τέξας. Τώρα κατοικεί στο Σαν Φερνάντο Βάλλεϊ, μαζί με την οικογένεια του: τη σύζυγο του, Μελίσσα Μπάλτουιν, και τα δύο παιδιά τους, Σίντνει και Κούπερ. Αποφοίτησε από το Πανεπιστήμιο του Χιούστον.
Πρωτάθλημα ποδοσφαίρου Μάλτας

Το Πρωτάθλημα ποδοσφαίρου Μάλτας (μαλτέζικα: Premier League Malti) είναι η ανώτερη ποδοσφαιρική διοργάνωση πρωταθλήματος στη Μάλτα. Ονομάζεται και "BOV Premier League" για εμπορικούς λόγους (BOV: Bank of Valletta). Η διοργάνωση ξεκίνησε το 1909. Στο Σύστημα ποδοσφαιρικών πρωταθλημάτων Μάλτας κάτω από τη διοργάνωση αυτή υπάρχουν ακόμη τρεις κατηγορίες: Λ-Εγουέλ Ντιβιζιόνι Μαλτία, Ιτ-Τιένι Ντιβιζιόνι Μαλτία και  Ιτ-Τιελέτ Ντιβιζιόνι Μαλτία.

Πριν το 1980 η ανώτατη ποδοσφαιρική κατηγορία στη Μάλτα ήταν γνωστή σαν Λ-Εγουέλ Ντιβιζιόνι Μαλτία. Το 1980 μετονομάστηκε σε Πρέμιερ Λιγκ και διατήρησε την ονομασία αυτή από τότε. Η Λ-Εγουέλ Ντιβιζιόνι Μαλτία βρίσκεται πλέον ένα επίπεδο πιο κάτω.
Έντουαρντ Μπέρνσταϊν

O Έντουαρντ Μπέρνσταϊν ("Eduard Bernstein", 6 Ιανουαρίου 1850 – 18 Δεκεμβρίου 1932) ήταν Γερμανός σοσιαλδημοκράτης θεωρητικός και πολιτικός, μέλος του Σοσιαλδημοκρατικού Κόμματος της Γερμανίας, καθώς και ιδρυτής του εξελικτικού σοσιαλισμού και του ρεβιζιονισμού.

Το έργο του "Die Voraussetzungen des Sozialismus und die Aufgaben der Sozialdemokratie" (= «Οι Προϋποθέσεις για τον Σοσιαλισμό και τα Καθήκοντα της Σοσιαλδημοκρατίας», 1899), στο οποίο αντικρούονται οι προβλέψεις του Μαρξ για την επικείμενη παρακμή και εξαφάνιση του καπιταλισμού, θεωρείται από τα πιο σημαντικά του. Σε αυτό ο Bernstein επισημαίνει πραγματικά γεγονότα από τα οποία προκύπτει ότι οι προβλέψεις του Μαρξ δεν επιβεβαιώνονται: σημειώνει ότι η συγκέντρωση της καπιταλιστικής βιομηχανίας, αν και σημαντική, δεν έχει γίνει μονοπώλιο και ότι η ιδιοκτησία του κεφαλαίου γίνεται όλο και περισσότερο, και όχι λιγότερο, διαμοιρασμένη. Τονίζει επίσης τα σημεία που θεωρεί ως εσφαλμένα στην "εργασιακή θεωρία της αξίας" του Μαρξ.
Νέα Καρβάλη

H Νέα Καρβάλη είναι παραθαλάσσιο χωριό της Περιφερειακής Ενότητας Καβάλας και υπάγεται διοικητικά στο Δήμο Καβάλας. Κατοικείται, σύμφωνα με την απογραφή του 2011, από 2.160 μόνιμους κατοίκους. Βρίσκεται κτισμένη 11 χλμ. ανατολικά από την πόλη της Καβάλας.
Συστήματα χρόνου

Συστήματα χρόνου ονομάζονται, ειδικότερα στην Αστρονομία αλλά και στην αστρονομική ναυτιλία οι υπολογισμοί εκείνοι στους οποίους ο προσδιορισμός γενικά του χρόνου (ώρας, ημέρας) γίνεται με ιδιαίτερα κατά περίπτωση σημεία αναφοράς.
Νικόλαος Τσιαρτσιώνης

Ο Νικόλαος Τσιαρτσιώνης είναι Έλληνας αρχιτέκτονας και πολιτικός. Κατάγεται από την Κοζάνη. Χρημάτισε υπουργός Μακεδονίας - Θράκης τα έτη 2004-2006.

Γεννήθηκε στην Κοζάνη το 1950. Σπούδασε Αρχιτεκτονική στο Πανεπιστήμιο της Ρώμης. Άσκησε ελεύθερο επάγγελμα στο διάστημα 1975-2000. 

Εξελέγη βουλευτής Κοζάνης με τη Νέα Δημοκρατία το 1996, το 2000 και το 2004 και διετέλεσε υπουργός Μακεδονίας-Θράκης στο διάστημα 2004-2006.

Είναι παντρεμένος με τη Δήμητρα Κουρέλη, με την οποία απέκτησε 2 παιδιά.


Κατηγορία:Βουλευτές Κοζάνης
Κατηγορία:Βουλευτές εκλεγμένοι με τη Νέα Δημοκρατία
Νικησίπολις

Η Νικησίπολις των Φερών, ήταν γυναίκα από τη Θεσσαλία, αυτόχθων της πόλης των Φερών, παλλακίδα του βασιλιά Φιλίππου Β' της Μακεδονίας και μητέρα της Θεσσαλονίκης της Μακεδονίας. Δεν υπάρχουν πολλά στοιχεία για την ζωή της, αλλά είναι πολύ πιθανό να προερχόταν από γενιά Θεσσαλών ευγενών. Πέθανε 20 μέρες μετά που γέννησε την κόρη της, Θεσσαλονίκη, περίπου το 345 π.Χ.
Γεώργιος Ορφανός

Ο Γεώργιος Ορφανός είναι Έλληνας πολιτικός.

Σπούδασε πολιτικός μηχανικός και μηχανολόγος μηχανικός στο Αριστοτέλειο Πανεπιστήμιο Θεσσαλονίκης.

Εξελέγη Βουλευτής Α' Θεσσαλονίκης με τη Νέα Δημοκρατία το 1996, όπου και εκλεγόταν συνεχώς μέχρι το 2007 και επανεξελέγη το 2012. Στο διάστημα 2004-2007 διετέλεσε υφυπουργός Αθλητισμού στο υπουργείο Πολιτισμού κατά τη διάρκεια και των Ολυμπιακών Αγώνων του 2004. Την περίοδο 2014-2015 υπήρξε Υπουργός Μακεδονίας Θράκης της κυβέρνησης Σαμαρά. 

Είναι παντρεμένος με τη Μερόπη Καρανταλή, με την οποία απέκτησε 3 παιδιά.
Έμπορος

thumb|right|200px|Έμποροι από την Ολλανδία και την Μέση Ανατολή,πίνακας του Tomas Wyck
Έμπορος είναι το επάγγελμα εκείνου που ασχολείται με το εμπόριο.

Συνήθως είναι αυτός που εμπορεύεται αγαθά τα οποία δεν παράγει ο ίδιος. 

Οι έμποροι διακρίνονται σε δύο κατηγορίες:

* Έμπορος "χονδρικής", που δραστηριοποιείται στην αλυσίδα μεταξύ του παραγωγού και του εμπόρου "λιανικής". Κάποιοι έμποροι χονδρικής οργανώνουν μόνον την διακίνηση των αγαθών, αντί να διακινούν οι ίδιοι τα αγαθά.
* Έμπορος λιανικής ή λιανοπωλητής,που πουλά αγαθά στους καταναλωτές. Ένας καταστηματάρχης είναι συνήθως έμπορος λιανικής.

Το εμπορικό επάγγελμα εμφανίστηκε μεταξύ των IX—XIII αιώνων. Κατά την πρώτη φάση οι έμποροι ήταν πλανόδιοι και στη συνέχεια άρχισαν να εγκαθίστανται στα πληθυσμιακά κέντρα, όπου διεξαγόταν το μεγαλύτερο μέρος της ανταλλαγής προϊόντων.
Κόλπος Γκαμπές

Ο Κόλπος Γκαμπές, λατινικά: Syrtis Minor, και αρχαία ελληνικά: «Μικρά Σύρτις» είναι μία εσοχή των νοτιο-ανατολικών ακτών της Τυνησίας στη βόρεια Αφρική, στη Μεσόγειο, του οποίου το συνολικό μήκος αλλά και πλάτος φθάνει περίπου τα 100 χλμ. 
Ο Κόλπος αυτός οριοθετείται από μεν βόρεια από τη νησίδα Κερκένα (αραβικά Τζούζουρ Καρκάνα) και νοτιοανατολικά από τη νήσο Τζέρμπα (αραβικά: Τζαζίρα Τζέρμπα)

Σπουδαίο φαινόμενο που παρατηρείται στο Κόλπο του Γκαμπές είναι το εύρος της παλίρροιας που ειδικά στις λεγόμενες παλίρροιες των συζυγιών φθάνει τα 2,5 μ., το τρίτο σε μέγεθος στη Μεσόγειο, μετά του Γιβραλτάρ και της Βενετίας. Το φαινόμενο αυτό έχει ως συνέπεια την αποκάλυψη κάθε φορά μεγάλων και εκτεταμένων στερεοποιημένων αμμωδών υφάλων, κοινώς λεγόμενων πάγκων. Το φαινόμενο χρήζει ιδιαίτερης προσοχής για τα πλοία που προσεγγίζουν αυτόν και τους λιμένες του.

Κυριότεροι λιμένες του κόλπου είναι η πόλη λιμένας Γκαμπές ή Καμπίς από την οποία και έλαβε το όνομα καθώς και η πόλη λιμένας Σφαξ ή Σαφάκις. Αμφότερες αποτελούν διοικητικά και οικονομικά κέντρα, πρωτεύουσες των ομώνυμων Κυβερνείων (νομών) της περιοχής.

Ο κόλπος του Γκαμπές αποτελούσε παλαιότερα ιδανικό τόπο σπογγαλιείας για τους Έλληνες σπογγαλιείς λόγω της έντονης ανάπτυξης σπόγγων. Επίσης μεγάλη σε παραγωγή χαρακτηρίζεται και η αλιεία τόνων η οποία και απασχολεί ένα μεγάλο μέρος των παράλιων κατοίκων της περιοχής.
Μάικλ Τάντε ΝτιΜάρτινο

Ο Μάικλ Τάντε ΝτιΜάρτινο (αγγ. Michael Dante DiMartino) είναι Αμερικάνος σκηνοθέτης κινουμένων σχεδίων. Αποφοίτησε από το Σχολείο Ζωγραφικής του Ρόουντ Άιλαντ, όπου γνώρισε τον Μπράιν Κονιέτζκο, με τον οποίο συνεργάστηκε για τη σειρά κινουμένων σχεδίων Avatar: The Last Airbender. Πριν τη δημιουργία του "Avatar: The Last Airbender", συνεργάστηκε με τη Film Roman, όπου βοηθούσε στη σκηνοθεσία ταινιών όπως το King of the Hill, το Family Guy και το Mission Hill, ενώ δημιούργησε το Atomic Love. Το 2010, ο Κίμα Ζαργκάμι, πρόεδρος του τηλεοπτικού καναλιού Nickelodeon, δήλωσε πώς ο ΝτιΜάρτινο και ο Κονιέτζκο θα δημιουργήσουν νέα σειρά κινουμένων σχεδίων με το όνομα " Avatar: The Legend of Korra".
Διονύσης Λέντερης

Ο Διονύσης Λέντερης (1936 - 9 Απριλίου 2001), ενίοτε αναφερόμενος ως Σάκης Λέντερης, ήταν Έλληνας καραγκιοζοπαίκτης.
Λόρεν ΜακΜούλλαν

Η Λόρεν ΜακΜούλλαν (αγγ. Lauren MacMullan) είναι σκηνοθέτης κινουμένων σχεδίων. Η πρώτη της δουλειά στη τηλεόραση ήταν η συμμετοχή στη σειρά The Critic, και μετά ακολούθησε η σκηνοθεσία του King of the Hill. Αργότερα ακολούθησε η σκηνοθεσία του Mission Hill και πιο μετά η σκηνοθεσία της σειράς The Simpsons. Μετά, έλαβε μέρος στη σκηνοθεσία της σειράς Avatar: The Last Airbender, χάρη στην οποία κατάφερε να λάβει ένα βραβείο Annie. Επίσης, συμμετείχε στη σκηνοθεσία της ταινίας "The Simpsons Movie".
Γιώργος Ζωγράφος

<br>

Ο Γιώργος Ζωγράφος (4 Αυγούστου 1936 – βρέθηκε νεκρός στις 12 Αυγούστου 2005) ήταν Έλληνας ηθοποιός και τραγουδιστής, από τους πιο σημαντικούς εκπροσώπους του «Νέου Κύματος». Πατέρας του ήταν ο ηθοποιός του Εθνικού θεάτρου Νίκος Ζωγράφος και μητέρα του η ηθοποιός της Λυρικής Σκηνής Αλίκη Ζωγράφου. Ο ίδιος ήταν απόφοιτος της Δραματικής Σχολής του Θεάτρου Τέχνης Καρόλου Κουν.

Η πρώτη του εμφάνιση στην μουσική έγινε στην μπουάτ της Μυκόνου «Θαλάμη», ενώ αργότερα εμφανιζόταν σε διάφορες μπουάτ της Πλάκας, ανάμεσά τους και η μπουάτ «Συμπόσιο» όπου την περίοδο 1962-63 τραγουδούσε μαζί με τους Δήμο Μούτση, Ντόρα Γιαννακοπούλου και Διονύση Σαββόπουλο.
Συνεργάστηκε με γνωστούς Έλληνες συνθέτες της εποχής του. Ανάμεσα στα γνωστά τραγούδια που ερμήνευσε είναι το "«Άκρη δεν έχει ο ουρανός»" του Νότη Μαυρουδή, το "«Πέρα από τη θάλασσα»" του Γιάννη Μαρκόπουλου, το "«Ο Ιρλανδός κι ο Ιουδαίος»" του Μάνου Χατζιδάκι, τα "«Μαουτχάουζεν»" και "«Γράμματα από τη Γερμανία»" του Μίκη Θεοδωράκη, τα "«Συλλογή ποιητών»" και "«Μπολιβάρ»" του Νίκου Μαμαγκάκη, το "«Μικρό παιδί σαν ήμουνα»" του Λίνου Κόκοτου και άλλα. Επίσης είχε λάβει μέρος στο θρυλικό θεατρικό έργο του Μάνου Χατζιδάκι "«Οδός Ονείρων»", που ανέβαινε στο θέατρο «Metropolitan», με συμμετοχή στο τραγούδι "«Οι Αδελφές Τατά»" μαζί με τις Μάρω Κοντού, Ζωή Φυτούση, Σούλα Μπάστα και Νίκη Λεμπέση. Συνεργάστηκε με σημαντικούς καλλιτέχνες του νέου κύματος και της πρώτης φάσης του ελληνικού ροκ, όπως Αρλέτα, Λάκης Παππάς, Θανάσης Γκαϊφύλλιας, Καίτη Χωματά, κ.ά. 
Ο Ζωγράφος βρέθηκε νεκρός, μετά από δεκαπέντε μέρες όπου δεν είχε δώσει σημεία ζωής, στις 12 Αυγούστου του 2005, σε διαμέρισμα όπου έμενε μόνος τα τελευταία χρόνια της ζωής του.
Ντέιβ Φιλόνι

Ο Ντέιβ Φιλόνι (αγγ. Dave Filoni) είναι Αμερικάνος σκηνοθέτης και σεναριογράφος.
Συνθήκη του Δαρδάνου

Η Συνθήκη του Δαρδάνου πραγματοποιήθηκε το 85 π.Χ. ανάμεσα στο Βασίλειο του Πόντου και τη Ρώμη στην πόλη του Δαρδάνου.

Μετά τις αλλεπάλληλες ήττες του βασιλιά του Πόντου, Μιθριδάτη του Στ' του Ευπάτωρα, σε Χαιρώνεια, σε Τένεδο κι Ορχομενό από τον Ρωμαίο Σύλλα, αποφάσισε να σταματήσει τον πόλεμο με τους Ρωμαίους. Οι όροι της συνθήκης ήταν: η παράδοση της Καππαδοκίας κι της Βιθυνίας στους προηγούμενους ηγεμόνες που τις κατείχαν και η παράδοση της Παφλαγονίας και της Μικράς Ασίας στους Ρωμαίους. Ακόμη θα έδιναν 2.000 τάλαντα κι 70 πλοία. Έτσι τελείωσε ο Πρώτος Μιθριδατικός Πόλεμος. Το 83 π.Χ. όμως άρχισε ο Δεύτερος Μιθριδατικός Πόλεμος.
Ματτ Χούμπαρντ

Ο Ματτ Χούμπαρντ (αγγ. "Matt Hubbard") είναι Αμερικάνος σεναριογράφος. Αποφοίτησε από το Πανεπιστήμιο του Χάρβαρντ, ενώ πριν ήταν μαθητής στο Γυμνάσιο του Μπέβερλι, στη Μασαχουσέτη. Ήταν υποψήφιος για το Writers Guild of America Award στη κατηγορία "Best Comedic Series", κατά τη διάρκεια της τελετή που διεξήχθη το Φεβρουάριο του 2009.
Αναστάσιος Αραβαντινός

Ο Αναστάσιος Αραβαντινός (1879-1948) ήταν Έλληνας καθηγητής πανεπιστημίου του 20ού αιώνα.
Κρίστοφερ Νόλαν

Ο Κρίστοφερ Νόλαν ("Christopher Edward Nolan", 30 Ιουλίου 1970) είναι Άγγλος σκηνοθέτης, παραγωγός ταινιών και σεναριογράφος. Αφού σπούδασε αγγλική λογοτεχνία στο Πανεπιστημιακό Κολέγιο Λονδίνου, εκανε το ντεμπούτο του με το Following (1998). Ο Νόλαν κέρδισε διεθνή αναγνώριση με τη δεύτερη του ταινία, Memento (2000), για την οποία προτάθηκε για το Όσκαρ Καλύτερου Πρωτότυπου Σεναρίου. Σκηνοθέτησε το Insomnia και βρήκε περαιτέρω κριτική και εμπορική επιτυχία με τα Τριλογία Μπάτμαν (2005-2012), The Prestige (2006) και Inception (2010), τα οποίοι έλαβαν οκτώ υποψηφιότητες για Όσκαρ, συμπεριλαμβανομένων των Καλύτερης Ταινίας και Καλύτερου Πρωτότυπου Σεναρίου. Ακολούθησαν οι Interstellar (2014), Δουνκέρκη (2017) και Tenet (2020). Κέρδισε υποψηφιότητες για Όσκαρ Καλύτερης Ταινίας και Καλύτερης Σκηνοθεσίας για το έργο του στο Δουνκέρκη.

Οι ταινίες του Nolan είναι συνήθως επιστημολογικά και μεταφυσικά θέματα, εξερευνώντας την ανθρώπινη ηθική, τον χρόνου και την φύση της μνήμης και της προσωπικής ταυτότητας. Το έργο του διαποτίζεται από μαθηματικά εμπνευσμένες εικόνες και έννοιες, ασυνήθιστες αφηγηματικές δομές και υλιστικές προοπτικές. Έχει συν-γράψει πολλές από τις ταινίες του με τον αδερφό του Τζόναθαν Νόλαν και διευθύνει την εταιρεία παραγωγής Syncopy Inc. με τη σύζυγό του Έμα Τόμας.

Ο Νόλαν έχει λάβει πολλά βραβεία και διακρίσεις. Το 2015 περιοδικό Time τον συμπεριέλαβε στη λίστα με τους 100 πιο σημαντικούς ανθρώπους στον κόσμο το και το 2019 διορίστηκε Διοικητής του Τάγματος της Βρετανικής Αυτοκρατορίας για τις υπηρεσίες του στον κινηματογράφο.
Αντώνιος Βιτσάρης

Ο Αντώνιος Βιτσάρης (1820–1882) ήταν Έλληνας καθηγητής πανεπιστημίου του 19ου και 20ού αιώνα.
Εστέμπαν Σολάρι

Ο Εστέμπαν Σολάρι (Ισπανικά: "Esteban Solari") είναι Αργεντινός ποδοσφαιριστής που αγωνίζεται στην θέση του επιθετικού. Το παρατσούκλι του "Τάνο" σημαίνει «πεισματάρης».
Zetor

Η Zetor είναι βιομηχανία κατασκευής τρακτέρ από την Τσεχία, και μέχρι το 1990 θυγατρική εταιρία της "Zbrojovka" από το Μπρνο.
Μενέλαος Σακόρραφος

Ο Μενέλαος Σακόρραφος (1867-1943) ήταν Έλληνας ιατρός και καθηγητής πανεπιστημίου του 19ου και 20ού αιώνα.
Χρήστος Λεοντής

Ο Χρήστος Λεοντής (11 Μαΐου 1940) είναι Έλληνας συνθέτης. Θεωρείται ένας από τους σημαντικότερους σύγχρονους Έλληνες μουσικοσυνθέτες. Δημιουργός μιας πλούσιας δισκογραφίας, έχει επίσης γράψει μουσική για τον κινηματογράφο, την τηλεόραση και κυρίως για το θέατρο.
Αμφιμέδων

Στην Οδύσσεια του Ομήρου, ο Αμφιμέδων, γιος του Μελανέα, είναι ένας από τους μνηστήρες της Πηνελόπης. Κατά τη διάρκεια της "Μνηστηροφονίας", ο Αμφιμέδων εκτοξεύει ένα ακόντιο εναντίον του Τηλέμαχου, το οποίο του γδέρνει απλώς τον καρπό. Τότε ο Τηλέμαχος υπό την προστασία της Αθηνάς, ρίχνει ένα ακόντιο με τη σειρά του και τον σκοτώνει. Μόλις φτάνει στον Άδη, ο Αμφιμέδων διηγείται στις ψυχές του Αχιλλέα και του Μενέλαου την τιμωρία των μνηστήρων από τον Οδυσσέα.
Μάρμαρα Πάρου

Τα Μάρμαρα Πάρου είναι μεσόγειο χωριό της νήσου Πάρου επί της ανατολικής πλευράς. Παλαιότερα, διοικητικά, υπάγονταν στις Λεύκες Πάρου. Το 1958 αριθμούσε 346 κατοίκους. Στη τελευταία απογραφή (2001) αριθμούσε 542 κατοίκους. Σήμερα αποτελεί έδρα του δημοτικού διαμερίσματος Αρχίλοχου στο οποίο υπάγονται ο Πρόδρομος Πάρου, και ο παραλιακός οικισμός Μώλος Πάρου που αποτελεί και το επίνειο των προηγουμένων.

Το όνομα του χωριού προέρχεται από τον μεγάλο αριθμό διασκορπισμένων γύρω από το χωριό μαρμάρων.
Η περιοχή των Μαρμάρων Πάρου είναι αγροτική με πολλά περιβόλια, δικά τους νερά και πλούσια γεωργική και κτηνοτροφική παραγωγή με εκτροφή πολλών αγελάδων. Εδώ βρίσκεται και το τυροκομείο της Ένωσης Γεωργικών Συνεταιρισμών Πάρου. Ιδιαίτερο αξιοθέατο της περιοχής είναι η εκκλησία του Ταξιάρχη του 17ου αιώνα, στην είσοδο του χωριού.
Πολύδαμνα

Στην ελληνική μυθολογία, η Πολύδαμνα είναι η γυναίκα του αιγύπτιου βασιλιά Θώνος, η οποία φιλοξένησε τον Μενέλαο και την Ωραία Ελένη όταν επέστρεφαν από την Τροία . 

Η Πολύδαμνα ήταν συλλέκτρια θεραπευτικών βοτάνων και είχε τότε δωρίσει μερικά είδη τους στην Ελένη, το ένα από τα οποία, που απάλυνε τη λύπη και τον θυμό, έρριξε η τελευταία στο κρασί του Τηλεμάχου. Άλλα βότανα τα χρησιμοποίησε για να προφυλαχθεί από τα πολυάριθμα φίδια που κατοικούσαν στο νησί Φάρο. Η Πολύδαμνα είχε οδηγήσει την Ελένη στο νησί αυτό προκειμένου να την προφυλάξει από τις ερωτικές διαθέσεις του Θώνος.

Στην Οδύσσεια του Ομήρου, η Ελένη ρίχνει στον οίνο του Μενέλαου και του Τηλέμαχου ένα νηπενθές φάρμακο (φάρμακο που απαλλάσσει από την λύπη) το οποίο προμηθεύτηκε από την Πολύδαμνα.
Επώνυμος ήρωας

Επώνυμος ήρωας ονομάζεται ο ήρωας που έχει δώσει το όνομά του σε μια περιοχή, πόλη ή νησί ή ακόμη και σε λαό. Ο όρος χρησιμοποιήθηκε στην αρχαία Ελλάδα, αλλά η χρήση του συνεχίζεται έως και σήμερα. Η χρήση του όρου επώνυμος γενικότερα αφορά αυτόν του οποίου η ονομασία δόθηκε σε πρόσωπο ή πράγμα.

Παραδείγματα επώνυμων ηρώων:
* Άνδρος, επώνυμος ήρωας και οικιστής του νησιού Άνδρου.
* Αρκάς, επώνυμος ήρωας της Αρκαδίας και γενάρχης των Αρκάδων.
* Θέσπιος, επώνυμος ήρωας της πόλης των Θεσπιών της Βοιωτίας.
* Θήβη, επώνυμη ηρωίδα των Θηβών της Βοιωτίας. 
* Ιταλός, επώνυμος ήρωας της Ιταλίας.
* Λοκρός, γενάρχης, βασιλιάς και επώνυμος ήρωας της φυλής των Λοκρών.
* Πατρέας, επώνυμος ήρωας και οικιστής των Πατρών.
* Πίερος, επώνυμος ήρωας της Πιερίας.
Μεντενίν

240px|thumb|right|Αγορά της Μεντενίν

Η Μεντενίν είναι πόλη της Τυνησίας, πρωτεύουσα του ομώνυμου Κυβερνείου. Βρίσκεται στη ΝΑ. Τυνησία στη πεδιάδα Τζεφάρα, ΝΔ. της νήσου Τζέρμπα, δεν είναι παράλια πόλη πλην όμως αποτελεί το μεγαλύτερο εμπορικό κέντρο της περιοχής παρά τα σύνορα με τη Λιβύη. Από την πρωτεύουσα της χώρας την Τύνιδα απέχει 482 χλμ. και από την Κίμπις ή Γκαμπές 75 χλμ. Ο πληθυσμός της κατά την απογραφή του 2004 ήταν 61.705 κάτοικοι.
Την πόλη αυτή φαίνεται να την δημιούργησαν οι Βέρβεροι οι οποίοι και την ανέδειξαν σε μεγάλο εμπορικό κέντρο. Σήμερα στη πόλη αυτή εδρεύει το Συμβούλιο Ανάπτυξης της Νοτίου Τυνησίας. Υφίστανται εργοστάσια γαλακτοκομίας, ελαιουργίας, κεραμοποιίας και ποτοποιίας ανθρακούχων ποτών. Διαθέτει ανώτερα τεχνολογικά ινστιτούτα, που συμπληρώνουν την εκπαίδευση καθώς και μεγάλο νοσοκομείο που φέρει το όνομα του πρώην προέδρου της χώρας Μπουργκίμπα.
Καφέ Γιάμα Μιχαλίκα

thumb|300px|Το Καφέ Γιάμα Μιχαλίκα, εξωτερική άποψη
Το Καφέ Γιάμα Μιχαλίκα (Kawiarnia Jama Michalika) βρίσκεται στον αριθ. 45 της πολυσύχναστης οδού Φλοριάνσκα (Florianska) της Κρακοβίας. Είναι το πιο ιστορικό καφέ της Κρακοβίας και ένα από τα πιο αντιπροσωπευτικά δείγματα καφενείων σε ρυθμό αρ-νουβό στην Ευρώπη.
Κυβέρνηση Επαμεινώνδα Δεληγεώργη 1872

Η Κυβέρνηση Επαμεινώνδα Δεληγεώργη 1872 (υπουργείον Δεληγεώργη) - (Ιούλιος 1872 - Φεβρουάριος 1874) διορίστηκε από τον βασιλιά Γεώργιο μετά την παραίτηση της «κυβέρνησης Βούλγαρη». Ο Δεληγιώργης όπως είχε κάνει και στην τελευταία κυβέρνησή του, το 1870, - ανέστειλε αμέσως τις εργασίες της Βουλής, εξαντλώντας το συνταγματικό περιθώριο και κυβέρνησε χωρίς το Κοινοβούλιο. Στις 28 Νοεμβρίου του 1872 - μπροστά στο ενδεχόμενο να βρεθεί η κυβέρνηση μειοψηφία στην Βουλή, ο βασιλιάς την διαλύει και προκηρύσσει και πάλι εκλογές. Οι εκλογές διεξάγονται από τις 27 έως τις 30 Ιανουαρίου 1873, και η κυβέρνηση Δεληγιώργη, μετά τις εκλογές μετατρέπεται σε κυβέρνηση πλειοψηφίας. Στη νέα Βουλή, διαθέτει 90 από τους συνολικά 190 βουλευτές.
Η πλειοψηφία που απέσπασε ο Δεληγιώργης στη Βουλή, χαιρετίστηκε με θερμές εκδηλώσεις από τον ελληνικό λαό, και κυρίως από αυτούς που ονομάστηκαν «Χρυσή νεολαία» (οι φοιτητές που πρωτοστάτησαν στην έξωση του Όθωνα). 

Όταν, στην εκλογή του προέδρου της Βουλής της β' συνόδου της Ε' κοινοβουλευτικής περιόδου, εκλέγεται με 87 ψήφους ο Θρασύβουλος Ζαΐμης, η κυβέρνηση Δεληγιώργη παραιτείται.
Nicktoons Nitro

Το Nicktoons Nitro είναι βιντεοπαιχνίδι στο οποίο συμμετέχουν χαρακτήρες από τις σειρές SpongeBob SquarePants, Danny Phantom, The Adventures of Jimmy Neutron: Boy Genius, , The Fairly OddParents και Invader Zim. Η πρώτη arcade έκδοση κυκλοφόρησε το 2009, ενώ η έκδοση για τα Wii, Xbox 360, PlayStation Portable και Nintendo DS το 2010.
Κεφαλοτύρι

thumb|200px|right|Κεφαλοτύρι
Το Κεφαλοτύρι είναι σκληρό, αλμυρό κίτρινο τυρί φτιαγμένο από πρόβειο γάλα ή κατσικίσιο γάλα (ή και με τα δύο είδη γάλακτος ταυτόχρονα) στην Ελλάδα και στην Κύπρο, αν και ένα παρόμοιο τυρί, η κεφαλογραβιέρα, που είναι φτιαγμένη από αγελαδίσιο γάλα, ή από μείγμα πρόβειου και αγελαδίσιου γάλατος πωλείται μερικές φορές έξω από την Ελλάδα και την Κύπρο σαν Κεφαλοτύρι.. Ανάλογα με το μείγμα του γάλατος που χρησιμοποιείται στην παραγωγή, το τυρί ποικίλλει μεταξύ του κίτρινου και του άσπρου χρώματος.

Επειδή είναι πάρα πολύ σκληρό τυρί, το Κεφαλοτύρι καταναλώνεται όπως είναι, τηγανητό σε ελαιόλαδο για να γίνει σαγανάκι, ή προστίθεται σε φαγητά όπως τα μακαρόνια, το κρέας ή τα μαγειρευτά λαχανικά. Το Κεφαλοτύρι είναι δημοφιλές και πασίγνωστο τυρί, έχοντας τις ρίζες του ήδη από την βυζαντινή εποχή.. Βρίσκεται σε μερικά εκλεκτά (γκουρμέ) καταστήματα ή εξειδικευμένα (σπεσιαλιτέ) μαγαζιά στις Η.Π.Α και σε άλλες μη ελληνικές χώρες. Το κεφαλοτύρι ωριμάζει μετά από δύο με τρεις μήνες. Ένα ώριμο κεφαλοτύρι, ενός χρόνου ή και περισσότερο, είναι πιο ξερό και με δυνατότερη γεύση, και τρώγεται είτε σαν μεζές μαζί με ούζο είτε τριμμένο πάνω σε άλλα φαγητά.
Skillet

Οι Skillet είναι χριστιανικό Nu Metal συγκρότημα από τις Ηνωμένες Πολιτείες, που έχει προταθεί δύο φορές για Βραβείο Γκράμι. Οι Skillet έχουν κυκλοφορήσει οκτώ άλμπουμ και τα τελευταία 13 χρόνια, έχουν εκτίνει τον ήχο τους σε διάφορα ήδη της ροκ, όπως Χαρντ ροκ, Συμφωνική ροκ, κ.λπ. Τον Μάρτιο του 2010, είχαν πουλήσει 1,6 εκατομμύρια άλμπουμ σε όλο τον κόσμο.
Γιώργος Μπόμπολας

Ο Γεώργιος Μπόμπολας είναι Έλληνας επιχειρηματίας.

Γεννήθηκε το 1928 στον Πειραιά με καταγωγή από τη Μεσσηνία και τη Λακωνία. Ο πατέρας του ήταν αντάρτης του Ελληνικού Λαϊκού Απελευθερωτικού Στρατού και πολέμησε στην Εθνική Αντίσταση. Ο ίδιος ο Γιώργος Μπόμπολας συνελήφθη σε ηλικία 14 ετών από τους Γερμανούς επειδή έγραφε συνθήματα υπέρ της Αντίστασης σε τοίχους στην Καστέλλα. Συνέχισε τη δράση του ως μέλος της ΕΠΟΝ. Αργότερα σπούδασε πολιτικός μηχανικός στο Εθνικό Μετσόβιο Πολυτεχνείο και αναζήτησε δουλειά στο υπουργείο Δημοσίων Έργων χωρίς αποτέλεσμα, καθώς είχε «φακελωθεί» ως κομμουνιστής. Έτσι αναγκαστικά στράφηκε στον ιδιωτικό τομέα και ίδρυσε την κατασκευαστική εταιρεία "«Τεχνοδομή»" με βασικό συνέταιρο τον μετέπειτα υπουργό Δημοσίων Έργων Ευάγγελο Κουλουμπή.

Σήμερα οι δραστηριότητές του συγκεντρώνονται, κατά κύριο λόγο, στις κατασκευές, την ενέργεια και τα μέσα μαζικής ενημέρωσης (ΜΜΕ), με όχημα 2 εταιρείες:

*την Ελλάκτωρ, που προέκυψε μετά από τη συγχώνευση των Άκτωρ ΑΤΕ και Ελληνική Τεχνοδομική ΑΕ το 1999.
*την Πήγασος Εκδοτική, στην οποία ανήκαν ο τηλεοπτικός σταθμός Mega Channel (κατά 25%, έως τον Νοέμβριο του 2019, έπειτα από την εξαγορά του σταθμού εξολοκλήρου από την Alter Ego Mass Media Α.Ε., του εφοπλιστή Βαγγέλη Μαρινάκη), οι εφημερίδες Έθνος και Ημερησία (έως το 2017), και μια σειρά ιστοσελίδων και περιοδικών εντύπων.

Επιπλέον κατέχει ποσοστό του Καζίνο της Πάρνηθας, καθώς και ποσοστά στην Αττική Οδό και τα ορυχεία χρυσού στη Χαλκιδική.

Τη δεκαετία του 1980 κατηγορήθηκε ως πράκτορας των σοβιετικών μυστικών υπηρεσιών (Κα-Γκε-Μπε), αρχικά από τον Παύλο Αναστασιάδη (Paul Anastasi) ανταποκριτή στην Ελλάδα της κεντροδεξιάς βρετανικής εφημερίδας Daily Telegraph, και έπειτα και από το γνωστό βρετανικό περιοδικό Economist.

Ο Γιώργος Μπόμπολας, με δικηγόρο τον Στάθη Αλεξανδρή (υπουργό του Ανδρέα Παπανδρέου), ξεκίνησε δικαστικό αγώνα και δικαιώθηκε, καθώς ο Αναστασιάδης καταδικάστηκε για συκοφαντική δυσφήμηση από την ελληνική Δικαιοσύνη, ενώ ο Economist υποχρεώθηκε από τη βρετανική Δικαιοσύνη να πληρώσει χρηματική αποζημίωση και να ζητήσει συγγνώμη από τον Μπόμπολα.
Παναγία η Εκατονταπυλιανή

thumb|250px|Η είσοδος του ναού
Με την ονομασία Παναγία η Εκατονταπυλιανή, ή Παναγία η Καταπολιανή φέρεται περισπούδαστος χριστιανικός ιστορικός ναός που βρίσκεται στη πρωτεύουσα της νήσου Πάρου, την Παροικιά πολύ κοντά στον λιμένα της.
Citroën H Van

Το Citroën H Van ήταν ένα επαγγελματικό αυτοκίνητο τύπου «βαν» (van) που παρήχθη από τη γαλλική αυτοκινητοβιομηχανία Citroën, από τον Οκτώβριο του 1947 έως τον Δεκέμβριο του 1981. Αντικατέστησε τα Citroën TUB και TUC του 1939 - 1941, που ήταν τα πρώτα επαγγελματικά οχήματα στην ιστορία της εταιρείας. Οι εξαγωγές του H Van ήταν λίγες και το μοντέλο διατέθηκε κυρίως στη Γαλλία, στο Βέλγιο και στην Ολλανδία. Σε αντίθεση όμως με τα μόλις 1.748 αντίτυπα των TUB και TUC, το H Van παρήχθη σε 473.289 αντίτυπα.
Κυβέρνηση Χαρίλαου Τρικούπη 1875

Η Κυβέρνηση Χαρίλαου Τρικούπη 1875 - (Υπουργείον Τρικούπη), (Απρίλιος - Οκτώβριος 1875) - ήταν η πρώτη κυβέρνηση του πολιτικού που θα κυριαρχούσε στην πολιτική ζωή της Ελλάδας τις επόμενες δυο δεκαετίες.
Μετά τα Στηλιτικά και την απαίτηση πλέον για κυβερνήσεις που να εκφράζουν την πλειοψηφία της Βουλής, ο Γεώργιος έκρινε σκόπιμο να επιλέξει κάποιο πρόσωπο νέο και άφθαρτο, προκειμένου να ηρεμήσει τα πνεύματα, και στην αρχή στράφηκε προς τον Ανδρέα Κουντουριώτη, που εκείνη την περίοδο ήταν πρεσβευτής της Ελλάδας στο Παρίσι, και του πρότεινε τον σχηματισμό κυβέρνησης. Εκείνος όμως αρνήθηκε και αντ' αυτού πρότεινε τον Χαρίλαο Τρικούπη. Το ίδιο πρότεινε και ο Άγγλος πρεσβευτής, πείθοντας τον βασιλιά να τον καλέσει και να του αναθέσει την εντολή σχηματισμού κυβέρνησης. Ο Τρικούπης, που εκείνη την περίοδο ιδιώτευε, δέχτηκε, υπό τον όρο να διεξαχθούν εκλογές που θα επικύρωναν ή όχι την κυβέρνησή του. 
Στις 27 Απριλίου 1875, την ημέρα της ορκωμοσίας της νέας κυβέρνησης δημοσιεύτηκαν στις εφημερίδες οι «προγραμματικές αρχές» της, τα σημεία δηλαδή πάνω στα οποία θα στήριζε το έργο της. Η εξασφάλιση ανεπηρέαστων εκλογών που επιτέλους θα παρείχαν στους πολίτες την ελευθερία της επιλογής, ήταν το κυριότερο μέλημα της κυβέρνησης. "«..Η ανόρθωσις του Συντάγματος εν τω γράμματι και τω πνεύματι αυτού έσεται υπογραμμός της ημετέρας πορείας»" και "«...πρώτιστον δικαίωμα και υποχρέωσις της Βουλής ταύτης έσεται να παράσχη εις το Στέμμα και εις τον τόπον, Υπουργείον, όπερ, απολαύον της εμπιστοσύνης του Βασιλέως και της πλειονοψηφίας των αντιπροσώπων του Έθνους, θα έχη το κύριον προσόν συνταγματικής κυβερνήσεως."
"Ούτω θέλει επανέλθει η πολιτεία εις την τροχιάν αυτής και θέλει εμπεδωθή η λειτουργία των κοινοβουλευτικών ημών θεσμών, συγκροτουμένης Βουλής εξ αληθινών αντιπροσώπων του λαού και αποδιδωμένων εις αυτήν των δικαιωμάτων και της επιρροής, άτινα προσήκουσιν εν συνταγματικαίς πολιτείαις εις το Εθνικόν συνέδριον.»" 
Η κυβέρνηση διεξήγαγε κατά εντελώς άψογο και αμερόληπτο τρόπο τις εκλογές της 18ης Ιουλίου 1875, και η νέα Βουλή συνεδρίασε πρώτη φορά στις 11 Αυγούστου του 1875. Στην ιστορική αυτή συνεδρίαση ο βασιλιάς Γεώργιος εκφωνώντας τον «Λόγο του Θρόνου» που έγραψε ο Τρικούπης, έκανε την πρώτη αναφορά στην «Αρχή της δεδηλωμένης». 

Όταν οριστικοποιήθηκαν τα αποτελέσματα των εκλογών και φάνηκε η δύναμη των παρατάξεων, ο Τρικούπης διαθέτοντας μόνο 17 βουλευτές, έναντι 136 του Αλέξανδρου Κουμουνδούρου, παραιτήθηκε.